Rumjantsev

Rumjantsev, ka Rumjantsov (vene keeles Румянцев, saksa keeles Rumjänzow) oli Venemaa põlisaadlisuguvõsa.

Ajalugu
Päritolu küsimus
Rumjantsevid lugesid oma päritolu XIV sajandi 2. poolele elanud Nižni Novgorodi bojaarist Vassili Rumjanetsist, kes reetis 1391. aastal oma vürsti Boriss Konstantinovitši ja osutas kasulikke teeneid Moskva vürstile Vassili Dmitrijevitšile. Seda põlvnemisliin toetab oma teoses vürst Lobanov-Rostovski.Лобановъ-Ростовский, А. Б. Русская Родославная Книга. Томь второй. С.-Петербургъ: издание А. С. Суворина, 1895, lk 186. Ka mõned kaasaegsed käsitlused on jäänud selle versiooni juurde.Федорченко, Валерий Иванович. Дворянские роды, прославившие отечество. Энциклопдия дворянских родов. Москва: "ОЛМА-ПРЕСС", 2004, lk 356. Ent juba XIX sajandil seati see põlvnemisliin kahtluse alla. Nimelt ei pidanud genealoog Nikolai Petrov (1827−1891) Rumjantsevite põlvnemist bojaar Rumjanetsist põhjendatuks, argumenteerides, et see seisukoht ei ole piisavalt allikaliselt tõendatud ja põhineb pelgalt perekonnanime sarnasusel. Tema väitel ei mainita kuni XVI sajandi 2. pooleni allikais teenistuses kordagi mõnda Rumjantsevi aadlisoo liiget. Samuti oli nende kohta teateid eeskätt Smolenskist.Петров, П. Н. История родов русского дворянства. — С.-Петербургъ: Изд-во Германа Гоппе, 1886. "Suures Venemaa entsüklopeedias" (Большая российская энциклопедия) on mainitud, et tuntud Rumjantsevi suguvõsa kõrval oli veel mitu samanimelist aadlisuguvõsa, kes ei olnud nendega suguluses; nende viimaste hulka loetakse ka bojaar Rumjanets ja tema järeltulijad. Selle teose andmetel on Rumjantsevite kohta esimesi teateid juba XV sajandi keskpaigast. Suguvõsal oli mitmeid harusid, mis elasid Moskvas, Dmitrovis, Smolenskis, Jaroslavlis, Kozelskis, Sepreiskis ja Kaluugas, samuti Novgorodimaa viiendikes.Rumjantsevi suguvõsa ajalugu saidil bigenc.ru

Suguvõsa liikmeid
pisi|150px|Kindral en chef krahv Aleksandr Ivanovitš Rumjantsev (1680−1749)
Sila Nikititš Rumjantsev (suri pärast 1692), stolnik, Beloozero vojevood
Grigori Nikititš Rumjantsev (suri pärast 1692), stolnik
Ivan Ivanovitš Rumjantsev (suri pärast 1686), stolnik
Vassili Nikititš Rumjantsev (suri pärast 1699), stolnik, djakk
Matvei Ivanovitš Rumjantsev (suri pärast 1695), stolnik
Krahv Aleksandr Ivanovitš Rumjantsev (1680−1749), kindral en chef, polgu- ja korpusekomandör, Sõjakolleegiumi liige, senaator, Astrahani ja Kaasani kuberner, Venemaa keisririigi saadik Türgis, mõisaomanik
Nikita Ivanovitš Rumjantsev (1688−1752), kindralporutšik, brigaadikomandör, senaator
Krahv Pjotr Aleksandrovitš Rumjanstev-Zadunaiski (1725−1796), kindralfeldmarssal, polgu- ja armeekomandör, diviisiülem, Väikevene kolleegiumi president, Väikevene ja Kurski kindralkuberner, mõisaomanik
Krahv Mihhail Petrovitš Rumjantsev (1751−1811), kindralleitnant, tõeline salanõunik, ülemšenk, pataljoni- ja korpusekomandör, senaator, Peterburi kubermangu aadlimarssal, mõisaomanik
Krahv Nikolai Petrovitš Rumjantsev (1754−1826), praporštšik, ülemõuemeister, riigikantsler, Venemaa keisririigi kaubandus- ja välisminister, senaator, Alalise nõukogu ja Riiginõukogu liige, Riiginõukogu ja Ministrite Komitee esimees, mõisaomanik, metseen, kunstikoguja
Krahv Sergei Petrovitš Rumjantsev (1755−1838), kaardiväekornet, tõeline kammerhärra, tõeline salanõunik, Venemaa saadik Preisimaal ja Rootsis, Alalise nõukogu liige, mõisaomanik

Pildid

pisi|Vaate Astijärve mõisale XIX sajandi alguses
pisi|Katšanovka (praegu Katšanivka) mõis XVIII sajandi lõpul. Mõis oli Rumjantsevite valduses 1771−1808

Rumjantsevi suguvõsa mõisavaldused
Liivimaa eesti distrikt:
Tähtvere (Techlefer) (1744−1756)
Liivimaa läti distrikt:
Astijärve (Schloß Burtneck) (1744−1806), Bauņi (Bauenhof) (1744−1747), Briede (Wredenhof) (1783−1806), Cāļi (Zahlit) (1744−1806), Dūre (Durenhof) (1786−1806), Ēķini (Heydekenshof) (1766−1806), Mīlīte (Neuhall) (1744−1747), Pučurga (Galandfeld) (1744−1749 ja 1777−1806), Rūte (Ruthenhof) (1744−1806), Seķi (Seckenhof) (1744−1749 ja 1777−1806), Zvārte (Swarten) (1766−1806), Vīķi (Zarnau) (1744−1747), Vilzēni (Wilsenhof) (1744−1756)
Tšernigovi kubermang:
Katšanovka (Katšanivka) (1771−1808)

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 99–101.
Иванов, Петр Иванович. Алфавитный указатель фамилий и лиц, упоминаемых в боярских книгах, хранящихся в 1-м отделении Московского архива Министерства юстиции, с обозначением служебной деятельности каждого лица и годов состояния в занимаемых должностях. Москва: Тип. С. Селивановского, 1853. Lk 360 .
Лобановъ-Ростовский, А. Б. Русская Родославная Книга. Томь второй. С.-Петербургъ: издание А. С. Суворина, 1895. Lk 186–190 .
Петров, П. Н. История родов русского дворянства. − С.-Петербургъ: Изд-во Германа Гоппе, 1886 .
Федорченко, Валерий Иванович. Дворянские роды, прославившие отечество. Энциклопдия дворянских родов. Москва: "ОЛМА-ПРЕСС", 2004. Lk 356–357.

Välislingid
Rumjantsevi suguvõsa ajalugu saidil bigenc.ru
Румянцевы графы и дворяне (arhiveeritud)

Kategooria:Aadlisuguvõsad
Kategooria:Liivimaa aadlisuguvõsad
Kategooria:Liivimaa matrikliaadel
Kategooria:Venemaa aadlisuguvõsad
Kategooria:Venemaa krahvisuguvõsad